|  |
| --- |
| Viktorija Beinoraitė |
| Pilnas vardas | Viktorija Beinoraitė |
| Šalis | Lietuvos vėliava Lietuva |
| Gimė | 1988 m. (~36 metai)Lietuva Klaipėda |
| FIDE reitingas | 1955 (2015 m.) |
| Aukščiausias reitingas | 2072 (2009 m. liepos mėn.) |

**Viktorija Beinoraitė–Savickienė** (g. 1988 m. Klaipėdoje) – Lietuvos šachmatininkė, Lietuvos moterų šachmatų rinktinės narė, šachmatų olimpietė (2010 m.), Kauno klubo „Margiris" narė.

Biografija
----------

Baigė Klaipėdos „Varpo" vidurinę mokyklą, po to – Aleksandro Stulginskio universiteto Ekonomikos ir vadybos fakultetą, magistro studijas.

Buvo Klaipėdos šachmatų sporto klubo „Bokštas" narė. 2006 metais su Klaipėdos „Bokšto" komanda debiutavo Nacionalinėje šachmatų lygoje. Treneris Jonas Lapėginas.

2004 m. Lietuvos jaunių (gimusių 1984 metais ir vėliau) šachmatų komandų čempionatų bronzininkė.

2005 m. gruodžio 11-12 d. Panevėžyje vykusiuose Lietuvos moterų greitųjų ir žaibo šachmatų čempionatuose iškovojo bronzos medalius, Žaibo čempionate iš 22 šachmatininkių pelniusi 9 taškus iš 11 (kaip ir sidabro medalį laimėjusi šiaulietė Deimantė Daulytė).

Sėkmingai greituosius žaidė ir vėliau: Lietuvos žaibo šachmatų moterų čempionatuose: 2011 m. - laimėjo aukso, 2015 m. - sidabro, o 2013 m. - bronzos medalius, o Lietuvos greitųjų moterų čempionatuose: 2011 m. iškovojo aukso, 2012; 2013 m - sidabro, o 2008; 2015 m. - bronzos medalius.
.

2006 m. laimėjo Jono Lapėgino taurę.

2008 metais žaidė Lietuvos šachmatų lygos (LŠL) aukščiausiosios lygos Kauno „Margirio-1" komandoje.

2008 metais su LŽŪU šachmatininkų komanda (A. Savickas, V. Beinoraitė, doc. V. Vaščila, M. Beinoras, V. Vaznonis) tapo Lietuvos studentų šachmatų varžybų I vietos laimėtoja.

2007/2008 m.m. SELL žaidynėse Suomijoje šachmatų komandinėse varžybose su LŽŪU komanda (M. Beinoras, V. Beinoraitė, S. Kalvaitis) laimėjo 1-ąją vietą.

2009 m. Tarptautiniame šachmatų turnyre „Plungė – 2009" tarp moterų surinko 5 taškus ir tapo nugalėtoja.

2009 m. Lietuvos moterų šachmatų čempionato 4-osios vietos laimėtoja.

2010 m. Lietuvos komandiniame šachmatų čempionato nugalėtoja kartu su Kauno „Margirio" komanda (GM Šarūnas Šulskis, GM Vidmantas Mališauskas, GM Algimantas Butnorius, IM Mindaugas Beinoras, Viktorija Beinoraitė, IM Aidas Labuckas, Tomas Laurušas, FM Laimutis Šolys ir Brigita Laurušaitė).

2010 m. dalyvavo 39-oje Šachmatų olimpiadoje Chanty Mansijske (Rusija) ir su Lietuvos rinktine iškovojo 20 vietą. Espoo (Suomija) vykusiose XXVIII SELL žaidynėse su ASU universiteto šachmatininkų komanda (Viktorija Beinoraitė, Kęstutis Vasylius, Mindaugas Asauskas) iškovojo bronzos medalį.

Šaltiniai
---------

1. ↑  Viktorija Beinoraitė[neveikianti nuoroda]
2. ↑  Lietuvos komandinių šachmatų varžybų nugalėtoju tapo Kauno „Margiris"
3. ↑  Banguotas „Bokšto" šachmatininkų žaidimas
4. ↑  Jonas Lapėginas
5. ↑  Klaipėdos vaikinai ir merginos – treti
6. ↑  Pirmieji Viktorijos Beinoraitės medaliai
7. ↑  „Taurę iškovojo V.Beinoraitė". *klaipeda.diena.lt*. 2006-06-10. Suarchyvuotas originalas 2016-04-06. Nuoroda tikrinta 2016-12-25. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
8. ↑  Elitinis Kauno šachmatų klubas suklupo namuose
9. ↑  Lietuvos žemės ūkio universitete – čempionų metai[neveikianti nuoroda]
10. ↑  Beinoraitė – geriausia šachmatininkė
11. ↑  Lietuvos šachmatų čempione tapo Ž.Šarakauskienė Archyvuota kopija 2015-07-12 iš Wayback Machine projekto.
12. ↑  Komandiniame šachmatų čempionate nugalėjo Kauno „Margirio" komanda
13. ↑  ASU Šachmatai Archyvuota kopija 2015-05-27 iš Wayback Machine projekto.

Nuorodos
--------

* Reitingas
* Apie Viktoriją Beinoraitę www.chessgames.com svetainėje)